Publication: Magyar Közlöny
Issue: MK-2000-114 (Year: 2000, Number: 114)
Era: 1990-2004
Section: A belkereskedelemről szóló 1978. évi I. törvény (a továbbiakban: Bk. tv.) kimondja:
Paragraph Index: 620

(2) bekezdése szerint a helyi képviselő-testület a feladatkörében rendeletet alkothat, amely nem lehet ellentétes a magasabb szintű jogszabállyal. Az Ötv. 16. § (1) bekezdése úgy rendelkezik, hogy a képviselő-testület törvény által 2000/114. szám nem szabályozott helyi társadalmi viszonyok rendezésére, továbbá törvény felhatalmazása alapján, annak végrehajtására rendeletet alkot. Az Alkotmánybíróság az eljárása során azt vizsgálta, hogy a vitatott Ör. rendelkezés által szabályozott társadalmi viszonyokra nézve van-e törvényi szabályozás, továbbá kapott-e a képviselő-testület törvényi felhatalmazást további helyi szabályozás (önkormányzati rendelet) megalkotására. Az Alkotmánybíróság megállapította, hogy van olyan hatályos törvény, amely a szabályozási körébe vonta azokat a társadalmi viszonyokat, amelyeket az Ör. tartalma közvetlenül érint. A Bk. tv. 20. §-a előírja, hogy szeszes ital csak külön engedély alapján árusítható, a 35. § szerint jogszabály a szeszes ital árusítását és kimérését korlátozhatja, a 40. § pedig felhatalmazást ad a Kormánynak és az ágazati miniszternek e törvény végrehajtási szabályainak a megalkotására. E felhatalmazás alapján a Kormányrendelet tartalmazza — többek között — azokat a szabályokat, amelyeket a vendéglátó üzleteknek a szeszes ital kimérése, a jegyzőnek pedig az erre irányuló hatósági engedély kiadása során figyelembe kell vennie. A jogszabályok egyike sem adott felhatalmazást az önkormányzatnak arra, hogy azok végrehajtása érdekében — az Ör. 2. §-ában meghatározott tárgykörben — rendeletet adjon ki.

Source: https://magyarkozlony.hu/hivatalos-lapok/b74cb9b80038c0c5a763d9f81d0d5f74460d022d/dokumentumok/08d4e634477d94067de91d33cc3d2b090114738e/letoltes